בועז גנור

בועז גנור (נולד ב-1961) הוא נשיאה השלישי של אוניברסיטת רייכמן. מחלוצי חקר הטרור באקדמיה, המכהן כפרופסור מן המניין. מייסד המכון הבין-לאומי למדיניות נגד טרור ומנהלו במשך שלושה עשורים, ולשעבר דקאן בית הספר לאודר לממשל, דיפלומטיה ואסטרטגיה.

== ביוגרפיה ==
גנור נולד וגדל בתל אביב, בנם של עו"ד דוד גנור (מזרחי)<ref></ref><ref></ref> ושולמית לבית אלקנה,<ref></ref> ולו אחות אחת, אפרת. מצד אביו הוא נין למייסדי אחוזת בית, דוד ורוזה מזרחי, ולרב הראשי של סרייבו, אברהם רומנו. מצד אמו הוא נכד למקימי מלון אלקונין-צנטרל, המלון הראשון בעיר תל אביב.

גנור נשוי ואב לשלושה.

=== השכלה ===
לאחר שירותו הצבאי, למד לתואר ראשון במדעי המדינה באוניברסיטה העברית בירושלים, והשלים את לימודיו ב-1986. את לימודי התואר השני ביצע באוניברסיטת תל אביב והשלימם ב-1990. בהמשך שימש כעוזרו של יועץ ראש הממשלה ללוחמה בטרור, תא"ל יגאל פרסלר, ושב לאוניברסיטה העברית בסוף שנות ה-90. עבודת הדוקטורט שלו במדעי המדינה, שבוצעה בהנחיית פרופ' אהוד שפרינצק, עסקה באסטרטגיה של מדינת ישראל נגד טרור, והוגשה ב-2001.<ref></ref>

=== מוקדי מחקר ===
כחוקר, מתמקד גנור בהבנת המניעים, הטקטיקה והאסטרטגיה של ארגוני טרור ברחבי העולם, כמו גם בפיתוח מדיניות יעילה נגד טרור. הוא חוקר את הפסיכולוגיה שמאחורי הטרור, מימון טרור, את תפקיד האידאולוגיה בהקצנה של גורמים טרוריסטיים, ואת הטכנולוגיות בהן עושים שימוש גורמים אלה. הוא עוסק במפגש שבין משפט, אתיקה וביטחון, כמו גם תהליכי קבלת החלטות בהתמודדות מדינות המערב למול טרור.

=== פועלו האקדמי ===
גנור ו[[שגריר ארצות הברית בישראל טום ניידס, בוועידה העולמית ה-21 נגד טרור, אוניברסיטת רייכמן, ספטמבר 2022]]
ב-1996, בהיותו דוקטורנט, פגש גנור את פרופ' אוריאל רייכמן, מייסד המרכז הבינתחומי הרצליה (כיום אוניברסיטת רייכמן), והציע לו להקים מכון מחקר ראשון מסוגו לחקר הטרור.<ref></ref> גנור הקים את המכון הבין-לאומי למדיניות נגד טרור (ICT),<ref name=":1"></ref> שהיה מכון המחקר הראשון בעולם שהוקדש באופן בלעדי לחקר תחום זה. הוא ניהל את המכון במשך קרוב לשלושה עשורים, ועם פרישתו ב-2023 הוחלף על ידי מירי איזין. ב-2002 הקים בה את הוועידה העולמית למדיניות נגד טרור ועמד בראשה, גם כן עד 2023.

ב-2004 מונה גנור לסגן דקאן בית הספר לאודר לממשל, דיפלומטיה ואסטרטגיה, וב-2014 מונה לדקאן, אז גם הועלה לדרגת פרופסור חבר. כיהן כדקאן עד 2019. שימש כראש תוכניות חקר הטרור בבית הספר. בראשית 2023 הועלה לדרגת פרופסור מן המניין, אז גם נבחר לנשיאה השלישי של אוניברסיטת רייכמן. בספטמבר של אותה שנה נכנס לתפקידו.
שלושת נשיאי אוניברסיטת רייכמן לדורותיהם: [[אוריאל רייכמן, רפי מלניק וגנור, יחד עם שגריר ארצות הברית בישראל טום ניידס, ספטמבר 2022]]
במרוצת השנים כיהן כחוקר וכמרצה אורח במספר מוסדות, בהם: אוניברסיטת סטנפורד, אוניברסיטת קליפורניה בברקלי, אוניברסיטת ג'ורג'טאון, אוניברסיטת צ'ארלס סטיוארט באוסטרליה, ומכון מונטריי ללימודים בין-לאומיים. הוא כתב ארבעה ספרים בתחום הטרור וההתמודדות עם תופעה זו, וזכה לאורך השנים במספר מענקי מחקר מטעם האיחוד האירופי וגופים נוספים. פרסם כמה עשרות מאמרים שעברו ביקורת עמיתים.

=== פועלו הציבורי ===
גנור ייסד את הקהילה האקדמית הבין-לאומית להתמודדות עם טרור (ICTAC), והוא חבר מייסד במרכז הבין-לאומי למחקרי רדיקליזציה ואלימות פוליטית (ICSR) בקינגס קולג' לונדון. הוא שימש כעמית בכיר במכון למניעת טרור באוקלהומה (MIPT), וכיהן כחבר הוועדה המייעצת הבין-לאומית של המרכז הבין-לאומי למחקרי אלימות פוליטית וטרור (IDSS) באוניברסיטה הטכנולוגית של נאניאנג בסינגפור.<ref name=":1" /><ref></ref>

היה חבר במספר ועדות ללוחמה בטרור: הוועדה הישראלית-אמריקאית-פלסטינית למניעת הסתה לאלימות וטרור שהוקמה במסגרת הסכם ואי; הוועדה הלאומית של ישראל לטכנולוגיות לוחמה בטרור; הוועדה המייעצת הבין-לאומי של מכון מנהטן עבור משטרת העיר ניו יורק.<ref name=":1" />

גנור שימש כיועץ בתחום הלוחמה בטרור למשרד ראש הממשלה, משרד הביטחון, המשרד לביטחון פנים, המטה ללוחמה בטרור במועצה לביטחון לאומי, ומשרד התחבורה. ייעץ לראש הממשלה בנימין נתניהו בעת כתיבת ספרו מלחמה בטרור.<ref name=":1" />

הוא הופיע מאות פעמים כחבר פאנל וכמרואיין באולפני החדשות בישראל ובעולם,<ref></ref><ref></ref> וחיבר טורים רבים בנושאי השעה, שראו אור בעיתונות הכתובה.<ref></ref>

=== ספריו ===

== קישורים חיצוניים ==

* 
*
* בועז גנור, [https://www.runi.ac.il/whats-up-lobby/news/conception/ חרבות ברזל: המיסקונספציה שלאחר המיסקונספציה], באתר אוניברסיטת רייכמן, 13 ביוני 2024

== הערות שוליים ==

קטגוריה:בוגרי אוניברסיטת תל אביב
קטגוריה:בוגרי האוניברסיטה העברית בירושלים
קטגוריה:סגל אוניברסיטת רייכמן: ממשל, דיפלומטיה ואסטרטגיה
קטגוריה:נשיאי אוניברסיטאות בישראל
קטגוריה:ישראלים שנולדו ב-1961